Fantastik toʻrtlik: Kumush syorfer tajovuzi
Fantastik toʻrtlik: Kumush syorfer tajovuzi (inglizcha: Fantastic Four: Rise of the Silver Surfer) 2007-yili katta ekranlarga chiqarilgan superqahramonlar haqidagi film boʻlib, film gʻoyasi Marvel Comics nashriyoti tomonidan tushirilgan shu nomli qahramonlar jamoasiga asoslangandir. 2005-yilda ishlangan Fantastik toʻrtlik filmining mantiqiy davomi. Film rejissori — Tim Story. Marvel Entertainment, 1492 Pictures, Constantin Film, Ingenious Film Partners va Dune Entertainment studiyalari tomonidan ishlangan hamda 20th Century Fox tomonidan tarqatilgan. Bosh rollarda, Ioan Gruffudd, Jessica Alba, Chris Evans va Michael Chiklis. Ikkinchi darajali rollarda, Julian McMahon, Kerry Washington, Andre Braugher, Beau Garrett, Doug Jones va Laurence Fishburne.